સંયુક્ત રાષ્ટ્રની મહાસભામાં પાકિસ્તાન દ્વારા જમ્મુ-કાશ્મીરમાં માનવાધિકારોના હનન માટે ખોટી તસવીરનો ઉપયોગ કરવામાં આવ્યો હતો, ત્યાર બાદ ભારતે પાકિસ્તાનના આ જૂઠ્ઠાણાને યુએનમાં જ વિશ્વ સમક્ષ ખુલ્લુ પાડ્યું હતું. ભારત તરફથી યુએનની મહાસભામાં પહોંચેલ પૌલોમી ત્રિપાઠીએ ઉમર ફિયાઝની તસવીર બતાવતા કહ્યું કે, આ છે સાચી તસવીર. તેમણે રાઇટ ઓફ રિપ્લાય દરમિયાન પાકિસ્તાનના પ્રતિનિધિ મલીહા લોધી પર પલટવાર કર્યો હતો. પાક.ના પ્રતિનિધિઓ ફિલિસ્તીનની એક ઘાયલ યુવતીની તસવીરને યુએન મહાસભામાં કાશ્મીરની તસવીર તરીકે રજૂ કરી હતી. તેમણે કહ્યું હતું કે, કાશ્મીરમાં પેલેટ ગનને કારણે યુવતીની આ હાલત થઇ હતી.